CELEX: 62019CA0683
Language: da
Date: 2021-10-14 00:00:00
Title: Sag C-683/19: Domstolens dom (Femte Afdeling) af 14. oktober 2021 — Viesgo Infraestructuras Energéticas SL mod Administración General del Estado m.fl. (anmodning om præjudiciel afgørelse fra Tribunal Supremo — Spanien) (Præjudiciel forelæggelse – fælles regler for det indre marked for elektricitet – direktiv 2009/72/EF – artikel 3, stk. 2 og 6 – pålæggelse af offentlige serviceforpligtelser – finansiering af en social rabat til beskyttelse af sårbare forbrugere – krav om gennemsigtighed og ikke-diskrimination)

13.12.2021   
            
            
               DA
            
            
               Den Europæiske Unions Tidende
            
            
               C 502/4
            
         
      Domstolens dom (Femte Afdeling) af 14. oktober 2021 — Viesgo Infraestructuras Energéticas SL mod Administración General del Estado m.fl. (anmodning om præjudiciel afgørelse fra Tribunal Supremo — Spanien)
      (Sag C-683/19) (1)
      
      (Præjudiciel forelæggelse - fælles regler for det indre marked for elektricitet - direktiv 2009/72/EF - artikel 3, stk. 2 og 6 - pålæggelse af offentlige serviceforpligtelser - finansiering af en social rabat til beskyttelse af sårbare forbrugere - krav om gennemsigtighed og ikke-diskrimination)
      (2021/C 502/06)
      Processprog: spansk
      
         Den forelæggende ret
      
      Tribunal Supremo
      
         Parter i hovedsagen
      
      
         Sagsøger: Viesgo Infraestructuras Energéticas SL
      
         Sagsøgte: Administración General del Estado, Iberdrola SA, Naturgy Energy Group SA, tidligere Gas Natural SDG SA, EDP España SAU, tidligere Hidroeléctrica del Cantábrico SA, CIDE Asociación de Distribuidores de Energía Eléctrica, Endesa SA, Agri-Energía SA, Navarro Generación SA, Electra del Cardener SA, Serviliano García SA, Energías de Benasque SL, Candín Energía SL, Cooperativa Eléctrica Benéfica Catralense, Cooperativa Valenciana, Eléctrica Vaquer SA, Hijos de José Bassols SA, Electra Aduriz SA, El Gas SA, Estabanell y Pahisa SA, Electra Caldense SA, Cooperativa Popular de Fluid Electric Camprodón SCCL, Fuciños Rivas SL og Electra del Maestrazgo SA
      
         Konklusion
      
      
                  1)
               
               
                  Artikel 3, stk. 2, i Europa-Parlamentets og Rådets direktiv 2009/72 af 13. juli 2009 om fælles regler for det indre marked for elektricitet og om ophævelse af direktiv 2003/54/EF skal fortolkes således, at denne bestemmelse er til hinder for, at omkostningerne ved en offentlig serviceforpligtelse, der består i at levere elektricitet til nedsatte tariffer til visse sårbare forbrugere, udelukkende pålægges moderselskaberne for koncerner eller eventuelt selskaber, som udfører produktions-, distributions- og markedsføringsvirksomhed for elektricitet samtidigt, eftersom dette kriterium, der er valgt af den nationale lovgiver med henblik på at sondre mellem de selskaber, der skal afholde disse omkostninger, og dem, der er helt fritaget derfor, fører til en forskelsbehandling, der ikke er objektivt begrundet, af de forskellige selskaber, der opererer på dette marked.
               
            
                  2)
               
               
                  Artikel 3, stk. 2, i direktiv 2009/72 skal fortolkes således, at denne bestemmelse ikke er til hinder for, at en ordning for finansiering af en offentlig serviceforpligtelse, der består i at levere elektricitet til nedsatte tariffer til visse sårbare forbrugere, fastlægges på ubestemt tid og uden en kompensationsforanstaltning.
               
            
         (1)  EUT C 423 af 16.12.2019.